cyanic-selkie/wikianc huggingface dataset:
Australias U23-herrelandslag i fotball
Australias U23-herrelandslag i fotball er det australske fotballandslaget for menn under 23 år. De konkurrerer for Australia under internasjonale konkurranser som sommer-OL og andre U-23 landslagsturneringer.
De er kvalifisert til Sommer-OL 2020.
Teppe
Teppe, også kalt pledd i noen tilfeller, er et samlebegrep for et tekstilt stoff, ull eller lignende som er blitt vevd, sydd, strikket eller knyttet sammen til en flat overflate. Et teppe er ikke det samme som dyne. Tepper kan blant annet brukes til å holde varmen. Det gjør man med å pakke seg inn i teppet eller legge det over seg. Noe annet tepper kan brukes til, er som pynt, enten den ligger på sofaen eller henger på veggen. Sistnevnte blir gjerne kalt veggteppe. Tepper kan også brukes som gulvteppe, der noen også kalles fillerye. Når tepper blir brukt som veggteppe eller gulvteppe, brukes ikke uttrykket pledd lenger.
Et vegg-til-vegg-teppe er et teppe som dekker hele gulvarealet i et rom og gjerne er festet med lister langs veggene. Ofte er teppet limt til underlaget.
Historie
Det er funnet egyptiske veggmalerier og babylonske avbildinger av tepper som kan vise til at tepper allerede var oppfunnet 2000–3000 år f.Kr.
I dag kan tepper enten lages for hånd eller med maskin. Håndknytting, som det kalles når tepper blir knyttet uten maskin, har sin opprinnelse i Midtøsten. Spesielt i middelalderen var denne typen teppe svært populær. Denne teknikken spredte seg ut til Asia og Europa. I England ble teknikken tatt videre, og den industrielle revolusjonen startet med oppfinnelsen Spinning Jenny, som var en industriell spinnemaskin.
Bayeux-teppet
Bayeux-teppet er et brodert veggteppe som er 70 meter langt og en halv meter bredt. Teppet forestiller en invasjon av England i 1066. Bayeux-teppet ble brodert rundt 1070.
Pazyrykteppet
Pazyrykteppet er et håndknyttet teppe i ull fra Pazyrykdalen i Sibir. Teppet ble tilvirket rundt 400 år f.Kr.
Frida Hansens billedvever
Den norske kunstneren Frida Hansen (1855–1931) ble verdensberømt for sine vevde billedtepper. Hun utviklet en helt ny vevteknikk, som kalles transparensvev, og drev i en periode et toneangivende atelier som sysselsatte flere kunstvevere..
Hovland Trevare
Hovland Trevare AS er en bedrift som produserer dører og vinduer til forskjellige trevarefabrikker og byggevareforhandlere i Norge. Bedriften består av 17 ansatte. Olaf Hovland og Gar Hovland er bedriftens hovedaksjonærer. Olaf Hovland er også daglig leder i bedriften (16. januar 2014). I tillegg til deres standardprodukter, produserer Hovland Trevare AS spesialbestilte dører og vinduer. Store deler av produksjonen av disse er håndverk, noe som garanterer kvalitet ned til minste detalj. Hovland Trevare AS har spesialisert seg på buer til dører og vinduer. De gjennomfører også rehabiliteringer på eksisterende bygg i tillegg til nybygg.
Historie
Olaf Hovland og Olav Egeland startet i 1947 Hovland Trevare. De hadde erfaring med produksjon av dører og vinduer fra tidligere arbeid i Aase Trelast. Etter ti år utvidet de bedriften. De hadde da åtte ansatte.
I 1970 overtok Per Hovland, sønn av Olaf Hovland, og Johannes Tønnesen over Olav Egelands andel i firmaet. Firmaet ble omdannet til et aksjeselskap. I 1975 gikk Olaf Hovland av med pensjon, og Per Hovland og Johannes Tønnesen tok da også over hans andel. De eide da 50 % av Hovland Trevare AS hver.
I 1971 flyttet Hovland Trevare AS til lokaler på Rauhedlå ved Eigersund havn, noe som gjorde at firmaet fremsto som mer moderne. Med økende etterspørsel og eksport ble lokalene etter hvert for små, og Hovland Trevare AS kjøpte derfor i 1982 naboeiendommen, Eie fabrikker. Bemanningen økte etter hvert til tretti personer.
I 1979 fikk Hovland Trevare kontakt med et britisk salgsfirma. Dette førte til at de etter hvert økte sin eksport med hele 30 % til Skottland. Hovland Trevare AS anses for å ha et godt forhold til sine skotske kunder.
I 1998 solgte Hovland Trevare AS fabrikkene på Rauhedlå. De flyttet virksomheten til Hellvik.
Produkter
Med mange års erfaring, er Hovland Trevare AS eksperter på nordisk klima og vær.
Hovland Trevare AS leverer produkter i furu, teak, eik og merbau.
Steinfila
Steinfila er en nunatak i Dronning Maud Land. Den er den vestligste av fire nunataker som utgjør Rochlintoppane lengst sør i Payerfjella. Høyeste punkt måler 2665 moh.
Området ble fotografert fra fly av den tyske antarktisekspedisjonen 1938–39 under ledelse av Alfred Ritscher. Steinfila ble navngitt og kartlagt av norske kartografer, basert på undersøkelser og flyfotografier fra den norske antarktisekspedisjonen 1956–60.
Goodbye Pork Pie
Goodbye Pork Pie er en newzealandsk road movie fra 1981 regissert av Geoff Murphy. Hovedrollene spilles av Tony Barry og Kelly Johnston.
Finsland kirke
Finsland kirke er en korskirke fra 1803 i Finsland i Kristiansand kommune i Agder fylke. Kirken ble vigslet i 1812.
Goodbye Pork Pie
Filmen ble svært populær i New Zealand og ble sett av over 600 000 da den gikk på kino.
Finsland kirke
Byggverket er i tre og har 250 sitteplasser. Kirken er kjent for sitt umalte treinteriør som er karakterisert som det best bevarte i Norge. Altertavlen er fra 1750.
Goodbye Pork Pie
En nyinnspilling med tittelen Pork Pie kom i 2017.
Finsland kirke
Adkomst til stedet er via Fv101.
Goodbye Pork Pie
Handling
Gerry (Kelly Johnson) er en arbeidsløs ungdom med jentetekke og en brennende trang til å kjøre bil med klampen i bånn. Ved en ren tilfeldighet kommer han over en håndveske med førerkort og papirer på en Mini Morris leiebil, og snart er han ute på landeveien med kurs for det store ukjente. Underveis tar han opp passasjeren John (Tony Barry), som kom han til unnsetning da en trafikkpoliti ville bøtelegge ham for å ikke å ha brukt bilbelte. John har nettopp blitt dumpet av kjæresten og føler også som Gerry en trang til å blåse verden en lang marsj. Langs en landevei plukket de opp den lettlivede jenta Shirley (Claire Oberman), og sammen gjennomfører de en dramatisk biltur med ubestemt mål. Nærmest ved en misforståelse forlater de en bensinstasjon uten å betale, og i løpet av kort tid er de anmeldt for tyveri og etterlyst av politiet. I stedet for å stoppe ved første politisperring, presser Gerry klampen i bånn, og dermed er de to på vill flukt fra politiet. De finansierer ferden videre ved å selge deler av bilen, noe som fører til at de får møte flere merkelige personer på ferden.
Fotball under Middelhavslekene 1987
Fotball under Middelhavslekene 1987. Fotball var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som fotball var med på programmet under Middelhavslekene. Det var kun en fotballturnering for menn, åtte lag deltok. Syria vant finalen med 2-1 over Frankrike og Tyrkia vant bronsefinalen mot Hellas med 1-0.
UPN
UPN (opprinnelig en forkortelse for United Paramount Network) var et amerikansk TV-selskap som var eiet av CBS Corporation (tidligere Viacom), som også eier det større TV-selskapet CBS. UPN startet sendinger 16. januar 1995.
24. januar 2006 meldte CBS Corp. og Warner Brothers at de hadde planer om å lansere CW Network høsten 2006. (C for CBS og W for Warner.) Denne joint venture skulle sende programmer fra både The WB og UPN. The WB og UPN skulle opphøre som egne enheter og kanaler i september 2006. UPNs siste sendinger ble kringkastet fredag 15. september 2006.
Emanuel Vigeland
Emanuel Vigeland (født 2. desember 1875 i Halse, død 22. desember 1948 i Oslo) var en norsk billedkunstner, og yngre bror av Gustav Vigeland. Han er mest kjent for en rekke utsmykninger av kirkebygg og for sitt mausoleum på Slemdal i Oslo, Emanuel Vigelands Museum, som er åpent for publikum.
Bakgrunn
Barndomshjemmet i Mandal er bevart som museet Vigeland hus.
Han gikk på Den kgl. Tegneskole i Kristiania i tiden 1894–1897. Fra 1899–1900 var han elev av Fernand Cormon i Paris. Deretter dro han på studiereiser i Italia og England, frem til 1902. I 1905 var han på studiereiser i Egypt, Jerusalem og Italia. Senere, i perioden 1907–1910 dro han på studiereiser til Nord-Frankrikes katedraler – Le Mans, Chartres, og Tours.
Verkliste
Vigeland debuterte på høstutstillingen i Kristiania i 1897 med maleriet "Adam og Eva". Hans første soloutstillinger fant sted i Kristiania i 1902. Han benyttet ofte kristne motiver, og han har dekorert en rekke kirkebygg. Han er mest kjent for sine malerier, fresker og glassmalerier, men var også virksom innen andre kunstarter som skulptur og smijernsarbeid. Noen av de viktigste verkene er:
Emanuel Vigelands Museum
Mange anser Vigelands hovedverk for å være hans eget mausoleum, Tomba Emmanuelle (italiensk for 'Emanuels grav'), bedre kjent som Emanuel Vigelands Mausoleum. Han oppførte det i Grimelundveien 8 på Slemdal i Oslo, opprinnelig som atelier og fremtidig museum for sine verker. Da han var ca. 50 år gammel, gjorde han om planene, og begynte å bygge om stedet for å gjøre det til sitt eget mausoleum. Som del av ombyggingen fikk han murt igjen alle vinduene, og i en nisje over den lave utgangen fra hovedrommet ble det plassert en uthulet rullesten fra Sørlandet. Denne skulle tjene som urne til hans aske, noe den gjør den dag i dag. Det sies at Vigeland, som var misfornøyd med at han gjennom hele livet kom til å virke i skyggen av sin mer kjente bror, laget døren så lav at man er henvist til å bøye seg foran hans urne.
Innvendig fylte han tak og vegger med en 800 kvadratmeter stor freske som bærer navnet "Vita" (italiensk for "livet"). Hovedtemaet er menneskets livsløp fra unnfangelse til død, med fokus på seksualitet og reproduksjon. Et gjennomgående motiv er kvinner (særlig rødhårede) som seksuelle vesener eller som mødre. Der mannen er avbildet, fungerer han som regel som seksualpartner for kvinnene, men mot slutten av livssyklusen blir mannen oppfattet som kunstner, og han dør som et skapende individ midt iblant sine kunstnerverktøy. I tillegg finnes et større motiv på hver vegg, samt i taket. Fresken er ment som en hyldest til den kristne Gud som skaper av, og herre over, mannens og kvinnens liv. I freskene kan man se flere karaktertrekk som bærer likhet med kunsten til broren Gustav - som for eksempel fascinasjonen over menneskets livssyklus og reproduksjon - samt de generøse formene til de avbildede menneskene.
I 1958 ble mausoleet åpnet for publikum. Det drives av en privat stiftelse.
Nicola Girasoli
Nicola Girasoli (født 21. juli 1957 i Ruvo di Puglia i provinsen Bari i Italia) er en italiensk katolsk prelat og titulærerkebiskop tilknyttet det pavelige diplomati, som apostolisk nuntius.
André Fierens
André J. Fierens (født 8. februar 1898, død 1972) var en belgisk fotballspiller som deltok i de olympiske lekene 1920 i Antwerpen.
Nicola Girasoli
Prest
Den 15. juni 1980 ble Nicola Girasoli presteviet av pave Johannes Paul II.
André Fierens
Fierens var med på det belgiske fotballaget som ble olympiske mestere i OL 1920 i Antwerpen. Det var 14 lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia hadde ledelsen 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang.
Nicola Girasoli
Prest
For å forberede ham til et virke i det pavelige diplomati begynte han på det pavelige diplomatakademi in1981. Han begynte i diplomatiet den 1. mai 1985.
Han ble inkardinert den 30. september 1986 i presteskapet til bispedømmet Molfetta-Ruvo-Giovinazzo-Terlizzi, som ved sammenslåinger ble opprettet samme dato.
Hans tidlige diplomatiske posteringer bragte ham til Indonesia, Australia, Ungarn, Belgia, USA og Argentina, og til virke i avdelingen for alminnelige anliggender i Statssekreteriatet.
Erkebiskop, apostolisk nuntius til Malawi og til Zambia
Den 24. januar 2006 utnevnte pave Benedikt XVI ham til titulærerkebiskop av Egnazia Appula og til apostolisk nuntius til Malawi og Zambia. Kardinal Angelo Sodano bispeviet ham den 11. mars samme år; medkonsekratorer var sekretæren for Kongregasjonen for folkenes evangelisering, erkebiskop Robert Sarah, og biskopen av Molfetta-Ruvo-Giovinazzo-Terlizzi, Luigi Martella.
Apostolisk nuntius til tolv stater i Karibia
Den 29. oktober 2011 ble Nicola Girasoli apostolisk nuntius til Antigua og Barbuda, Dominica, Jamaica, Grenada, Guyana, Surinam, St. Lucia, St. Kitts og Nevis, Bahamas og St. Vincent og Grenadinene og til apostolisk delegat for Antillene. Benedikt XVI utnevnte ham også til apostolisk nuntius til Trinidad og Tobago og til Barbados den 21. desember samme år.
Nuntius til Peru
Pave Frans utnevnte ham til apostolisk nuntius til Peru den 16. juni 2017.
I mai 2018 ble han nevnt som en mulig kandidat til stillingen som sostituto for alminnelige anliggender i Statssekreteriatet i Vatikanet, ettersom han var tenkt å stå «pave Frans svært nær og akseptabel for kardinal Pietro Parolin, statssekretæren».
Nuntius til Slovakia
Den 2. juli 2022 utnevnte paven ham til apostolisk nuntius til Slovakia.
Episkopalgenealogi
Hans episkopalgenealogi er:
Yūzo Nakamura
Yūzo Nakamura (født 24. april 1942), død 20. juli 2010) var japansk volleyballspiller som deltok i de olympiske leker 1964 i Tokyo og 1972 i München.
Nakamura ble olympisk mester i volleyball under Sommer-OL 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria med 3-2 i semifinalen, og de vant finalen over Øst-Tyskland med 3-1.
Tigerlori
Tigerlori (latin: Trichoglossus flavoviridis) er en art av indonesiske papegøyefugler. Den tilhører undergruppen Trichoglossus innenfor papegøyegruppen lorier blant sanne papegøyer innenfor superfamilien Psittacoidea. Fuglen finnes i skoger og skogkledde områder på Sulawesi og Sulaøyene i høyder på opp til og tilgrensende øyer.
Short Valetta
Short S.11 Valetta var et britisk passasjerfly fra 1930-tallet. Det var en en-dekker, konstruert og bygget av Short Brothers i Rochester i England.
Utvikling
Flyet var tegnet og ble bygget for Air Ministry for å sammenligne et amfibium med et sjøfly på pongtonger. Det var en en-dekker med tre Bristol Jupiter-motorer. Det fløy første gang 21. mai 1930.
Det hadde plass til 16 passasjerer og to besetningsmedlemmer. I juli 1931 forlot det Rochester på en reise til Afrika, fløyet av Sir Alan Cobham og returnerte til Rochester i september 1931 etter å ha fløyet 12 300 miles. Flyet fløy siste gang som sjøfly i november 1931 før det ble påsatt hjulunderstell. Flyet gjennomgikk tester for Imperial Airways og luftfartsministeriet før det ble trukket tilbake som sivilt fly og overført til Royal Air Force som treningsfly for RAF Halton.
Arnaud Amaury
Arnaud Amaury eller Arnaud Amalric (født muligens i Narbonne, død 29. september 1225 i abbediet Sainte-Marie de Fontfroide i Frankrike) var abbed av Poblet, abbé av Grand Selve, og så abbed av Cîteaux (1200–1212) og erkebiskop av Narbonne (1212–1225).
Albigenserkrigen
Han kan ha spilt en fremskutt rolle under plyndringen av Béziers og massakrene av byens borgere den 22. juli 1209. Legenden forteller at da byen ble inntatt ble han spurt om hvordan man skulle skjelne mellom katolikker og katarer, og at han da svarte ''Caedite eos! Novit enim Dominus qui sunt eius!'' («Drep dem, for Gud kjenner de sine»).
Imidlertid finner man ikke disse ord i noen samtidig historisk kilde. De forekommer for første gang i Dialogus miraculorum («Mirakelkdialogen»), et verk skrevet seksti år senere av den tyske cisterciensermunk Caesarius av Heisterbach.
Arnaud skriver selv i et brev til paven i august 1209:
VM i slalåm-padling 2010
VM i slalåm-padling 2010 (verdensmesterskapet i slalåm-padling) ble arrangert i Tacen i Slovenia i 2010.
Herbert H. Kitchener
Herbert Horatio «Kitch» Kitchener (født 30. august 1914 i Crowborough, død 7. juli 2010) var en engelsk flyger i andre verdenskrig. For sin innsats i Norge våren 1940, der han deltok med sin skvadron, ble han hedret med Krigskorset med sverd.
Liv og virke
Kitchener ble født ikke lenge etter utbruddet av første verdenskrig, og patriotiske familiemedlemmer oppkalte gutten etter den nyutnevnte krigsministeren, Herbert Kitchener. Han gikk inn i Royal Air Force Volunteer Reserve i 1937. Kitchener ble først opplært på Hawker Hurricane, og havnet først i en skvadron (RAF 605 Squadron) som var i ferd med å erstatte sine gamle Gloster Gladiator-biplan med Hurricane. Men snart var han beordret til 263 Squadron, en Gladiator-skvadron som våren og sommeren 1940 skulle havne i Norge.
Første gang 263 Squadron ankom Norge, var 24. april 1940, da 18 Gladiatorer landet på Lesjaskogvatn. Skvadronen skulle fly luftdekning for de allierte troppene ved fronten, samt anvise mål for artilleri-ild. Flyene på det islagte vannet ble oppdaget av tyskerne, og vannet ble bombet hele dagen den 25. 29 timer etter at de ankom Lesjaskogvatn, hadde det siste av fem gjenværende fly forlatt vannet. Flygerne fra 263 Squadron ble evakuert fra Norge i en fraktbåt 29. april. Tre uker seinere var de tilbake i Norge, denne gang på Bardufoss, for å støtte Narvik-operasjonene. I løpet av aksjonen skjøt Kitchener ned flere tyske fly med sitt gamle dobbeltdekkerfly. Blant annet angrep han og hans skvadronsjef en formasjon på 12 tyske Heinkel 111. De hadde skutt ned minst 4 av disse, da de kom over to Stukaer som led samme skjebne.
Dagen etter begynte evakueringen av Narvik. De gjenværende Gladiatorene ble fløyet ut til HMS «Glorious», som etter hvert ble senket med få overlevende. Men Kitchener hadde hadde ikke fått tildelt noe fly fra Narvik, og var derfor ikke ombord, men ble evakuert med et transportskip. Få uker seinere ble han tildelt den britiske Distinguished Flying Medal.
Sålefjellsmarsjen
Sålefjellsmarsjen er en 12 km lang turmarsj i Karmøy kommune i Rogaland. Marsjen går fra Åsebøen i Kopervik til Søre Sålefjell og tilbake. Den blir arrangert hver palmesøndag av Kopervik idrettslag.
Herbert H. Kitchener
Liv og virke
Tilbake i England, ble «Kitch» forfremmet. Skvadronen faset ut Gladiator, og flygerne ble sjekket ut på et tomotors jagerfly, Westland Whirlwind, som skvadronen fløy resten av krigen. 11. mars 1942 fløy Kitchener sitt siste tokt. Han kom i kontakt med en Junkers Ju 88, som skjøt opp begge motorene hans. Han nødlandet hardt, fikk en skallefraktur og en brukket arm, og tilbrakte måneder på sykehus.
Kitchener tilbrakte resten av krigen i ops-rom, og med flyhavariundersøkelser i Midtøsten. Han forlot RAF i 1945. Etter krigen jobbet Kitchener i kommunen frem til pensjonering i 1979.
Utmerkelser
Foruten Distinguished Flying Medal, ble Kitchener i 1942 tildelt Krigskorset med sverd for «fremragende fortjenester av Norges forsvar».
David fra Dinant
David fra Dinant (født ca. 1160, død ca. 1217) var en panteistisk filosof. Han var opprinnelig enten fra Dinant i Belgia eller Dinan i Bretagne. Forskere mener han var påvirket av, og muligens også medlem av, den panteistiske sekten amalrikerne.
Til Elise?
Til Elise? er en musikalsk forestilling av Ingrid Bjørnov som ble spilt på Latter, Aker Brygge, i perioden 2007–2008. Forestillingen var basert på at Ingrid Bjørnov tok «Til Elise» og andre kjente melodier blant annet fra filmer og TV-serier, foruten opplevelser fra egen barndom på skolen og med sin egen familie på Oppsal i Oslo, og laget underholdning av det.
«Til Elise» (tysk Für Elise) er et pianostykke av Ludwig van Beethoven, komponert i 1810. Nyere forskning viser at det sannsynligvis skal være tilegnet Therese Malfatti, datter av Beethovens lege. Derav spørsmålstegnet i musikalens tittel.
Under arbeidet med musikalen var Wolfgang Plagge og Åsleik Engmark blant bidragsyterne.
Omtale fra Backstage.no:"«Musikkhistorien er full av tilbakeholdt informasjon. Det er mye som tyder på at Til Elise egentlig burde hete Til Therese, at Beethoven ble drept av giftig gjedde og at ikke en gang Gilbert O'Sullivan er den han gir seg ut for å være. Frykten for å ha blitt lurt, frykten for å forveksle filmmusikken til Rosemary's Baby og Tre Nøtter til Askepott med hverandre holder Ingrid våken om nettene. Hun sliter også med kampen mot naturen og frykten for dårlig franskuttale. Backstage lover en tettpakket aften med musikalske krumspring...» [Fra folder på stolene i salen, og på nettsiden til management-selskapet.]"Forestillingen ble kåret til beste forestilling på scene under Komiprisen 2008. I tillegg fikk Ingrid Bjørnov prisen for beste kvinnelige artist i revy og komedie for forestillingen.
Feme
Feme (gresk: Φήμη) var innen gresk mytologi personifiseringen av berømmelse, og Gaias yngste datter. I det greske samfunnet spilte hun ikke så stor rolle, da man ikke mente at berømmelse var noe man nødvendigvis burde strebe etter.
Hennes romerske pendant, Fama, spilte derimot en mer vesentlig rolle. Fama var ryktet og berømmelsens gudinne, og datter av Tellus. I kunsten er hun ofte avbildet med en trompet og med vinger.
«Feme» i videre forstand
Etter hvert ble feme/fama brukt som betegnelse på personifiserte idealer. Dette kom blant annet til uttrykk i utsmykningen av Alexandre III-broen i Paris; selve broen omgis av fire søyler prydet av hver sin feme (på fransk "renommée"):
Messeklær
Messeklær er spesielle klær som brukes i forbindelse med messe i kirken.
Luthersk
I den norske kirke har det vært vanlig at bare presten har slike spesielle klær, men i den senere tid har også andre medvirkende fått ulike typer messeklær.
I Danmark brukes fortsatt sort prestekjole (samarie) og pipekrage, men i Norge er den normalt ikke lenger i bruk. Prester som brukte sort prestekjole og pipekrage før innføringen av nye liturgiske klær i 1981, kan benytte denne draktkombinasjonen alene ved messe på langfredag og begravelser, eller med hvit messeskjorte over samarien forøvrig.
Igor Hinić
Igor Hinić (født 4. desember 1975) er en kroatisk vannpolospiller. Han representerte landet sitt under Sommer-OL 2012 i London, der han tok gull med det kroatiske landslaget.
Messeklær
Katolsk
I den katolske kirken har man satt opp følgende regler for messeklær:
Luke’s Speedy Club Life
Luke's Speedy Club Life er en amerikansk stumfilm fra 1916.
Saudi-Arabias U23-herrelandslag i fotball
Saudi-Arabias U23-herrelandslag i fotball er det saudiarabiske fotballandslaget for menn under 23 år. De konkurrerer for Saudi-Arabia under internasjonale konkurranser som sommer-OL og andre U-23 landslagsturneringer.
Lars Albert Wensell
Lars Albert Wensell (født 15. januar 1944) er en tidligere norsk diplomat og ambassadør.
Saudi-Arabias U23-herrelandslag i fotball
De er kvalifisert til Sommer-OL 2020.
Lars Albert Wensell
Han er utdannet jurist (cand.jur.) fra UiO (1971) og begynte i Utenriksdepartementet (UD) i 1972. Han han vært byråsjef og underdirektør i UD,ambassaderåd ved den norske ambassaden i København og ambassadør til Thailand og til Australia. Han har også vært inspektør for utenrikstjenesten.
Samiske geografiske navn i Grane
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Grane kommune.
Luke’s Washful Waiting
Luke's Washful Waiting er en amerikansk stumfilm fra 1916.
Røldalstunnelen
Per januar 2020 planlegges en ny Røldalstunnel, som vil være ca 12 km lang. Arbeidet med ny tunnel kan starte i 2022, forutsatt at reguleringsplanen blir godkjent og kommer med i Nasjonal transportplan (NTP). Ny NTP blir presentert våren 2021. Den nye tunnelen vil gjøre strekningen ca 7 km kortere. Reisetiden vil bli redusert med 12 min for personbiler og 18 min for tungtrafikk. Veien blir dimensjonert for 90 km/t.
I likhet med mange andre tunneler i Norge er Røldalstunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Luke’s Society Mixup
Luke's Society Mixup er en amerikansk stumfilm fra 1916.
Handling
Luke, en mekaniker, møter en berømt fiolinist.
Til å begynne med blir hans dårlige manerer oppførsel, og røffe oppførsel, akseptert som eksentrisiteter fra en genial person. Men etter hvert kommer hele situasjonen ut av kontroll.
Liste over ordførere i Gaular
Liste over Gaular kommunes ordførere
Lina
Lina er et kvinnenavn dannet som en kortform av navn som slutter på -lina, som for eksempel Carolina og Catalina.
Lina (لينا) er også et arabisk kvinnenavn som betyr «palme», og i overført betydning «myk». Lina (लीना) er et indisk navn som betyr «forent» på sanskrit.
Utbredelse
Lina var et vanlig navn i England på 1200-tallet.
Lina er et svært vanlig navn i Litauen. Det er også mye brukt i Italia og Sverige.
Lina var et populært navn på norske jentebarn født i 1870-årene.
Kjente personer med navnet
Personene i listen er ordnet kronologisk etter fødselsår.
Eksterne lenker
Line Lina (ujednoznacznienie)
Den andre italiensk-abessinske krig
Den andre italiensk-abessinske krig (også kjent som den italiensk-etiopiske krig) ble utkjempet mellom Kongeriket Italia og Keiserriket Etiopia mellom 3. oktober 1935 og 7. mai 1936.
Grensekonflikt
Den italiensk-etiopiske traktaten av 1928 regulerte grensen mellom Italiensk Somaliland og Etiopia, og denne slo fast at grensen skulle gå 21 legioner parallelt med Benadir-kysten (som blant annet inkluderte kysten ved Mogadishu (rundt 46 km). I 1930 etablerte italienerne et militært støttepunkt ved Welwel-oasen (også kalt Walwal, italiensk: Ual-Ual) inne i Ogaden ut befestet denne med somaliske askari og italienske offiserer. Denne befestningen lå langt inne på etiopisk territorium i henhold til grenseavtalen av 1928, og italienerne krenket med dette Etiopias territoriale integritet.
I november 1934 protesterte de etiopiske grensestyrkene mot denne territoriale grensekrenkelsen, da de eskorterte den engelsk-etiopiske grensekommisjonen. De engelske medlemmene trakk seg imidlertid straks unna for ikke å sette Italia i forlegenhet. De italienske og etiopiske styrkene forble imidlertid i posisjoner hverandres umiddelbare nærhet.
Internasjonale reaksjoner
I desember kom det til et sammenstøt mellom disse styrkene, i en hendelse som er blitt kalt «Wal Wal-hendelsen». Dette resulterte i rundt 150 døde etiopiere og to døde italienere, og førte til den såkalte Abessinerkrisen i Folkeforbundet. Denne kom til behandling 4. september 1935, og denne frikjente begge parter for hendelsen. Storbritannia og Frankrike håpet fortsatt på denne tiden å kunne holde Italia som en alliert mot Tyskland, og ønsket ikke å legge begrensninger på den italienske militære styrkeoppbyggingen. Italia igangsatte da militær oppbygging langs grensen mot Etiopia, både fra Italiensk Somaliland og fra Eritrea, som hadde vært en italiensk koloni siden 1890.
Italia kunne iverksette sin invasjon uten innblanding fra andre land, primært fordi Storbritannia og Frankrike ønske å ha Italia som alliert i tilfelle krig mot Tyskland. 7. januar 1935 undertegnet Frankrike en avtale med Italia som ga dem frie hender i Afrika. Videre ble Italia i april medlem av Stresa-fronten, en avtale som skulle forsterke Locarnotraktaten og hindre videre tyske brudd på Versaillestraktaten. I juni ble ikke-innblanding videre understreket som følge av uenigheten som oppsto mellom Storbritannia og Frankrike som følge av at Storbritannia hadde inngått Den tysk-britiske flåteavtale. Den siste utenlandske allierte for Etiopia gikk tapt da den japanske ambassadøren til Italia dr. Sugimura Yotaro, 16. juli forsikret Mussolini at hans land ikke hadde noen politiske interesser i forhold til Etiopia og ville holde seg nøytral i en eventuell konflikt mellom dem.
Sør-Koreas U23-herrelandslag i fotball
De er kvalifisert til Sommer-OL 2020.
Den andre italiensk-abessinske krig
Krigshandlingene
Krig brøt ut presis kl. 5:00 3. oktober 1935, da den italienske øverstkommanderende Emilio De Bono krysset grenseelven Mareb og rykket innover i Etiopia uten noen krigserklæring. Som et svar på invasjonen, erklærte Etiopia Italia krig. På dette tidspunktet utgjorde de vanskelige veiforholdene en hindring for de framrykkende italienske styrkene og hemmet dem. På italiensk side var veiene opprustet fram til grensen, mens på den etiopiske siden var disse gått over til å være bare utydelige stier.
3. oktober iverksatte også den italienske kommandanten i sør, Rodolfo Graziani militære aksjoner mot etiopiske grenseposter. De italienske målsetningene i sør var i første omgang mer begrensede, med aksjonene mot enkelte grenseposter for å teste ut reaksjonene, og siden øke disse til en rekke angrep langs hele Etiopias sørlige grense. Sterkt regn hemmet delvis de italienske aksjonene, men etter tre uker var landsbyene Kelafo, Dagnerai, Gerlogubi og Gorahai i Ogaden under italiensk kontroll.
Krigen bølget fram og tilbake, men endte med italiensk seier. Etiopierne var tallmessig overlegne og hadde fordelen av korte forsyningslinjer, men italienerne hadde mer moderne våpen, og brukte blant annet sennepsgass i krigens siste måneder.
Virkninger
Etter den italiensk seieren ble Abessinia annektert som den kolonien Italiensk Øst-Afrika, sammen med de tidligere italienske koloniene Eritrea og Italiensk Somaliland.
Konsekvenser
Arbeidet for å stoppe krigen avslørte hvor liten makt Folkeforbundet hadde, både til å stoppe Italia og til å beskytte Etiopia, tilsvarende som ved Mukdenhendelsen i 1931, til tross for at både Italia og Etiopia var medlemmer av Folkeforbundet. Storbritannia ble til slutt tvunget til å anerkjente italiensk overhøyhet i 1938. Den italienske seieren kom på et tidspunkt da Benito Mussolinis internasjonale anerkjennelse var på sitt høyeste i en periode som ble kalt «konsensusens tidsalder», hvor utenlandske ledere hyllet ham for hva han hadde oppnådd innenlands.
Ved utbruddet av andre verdenskrig havnet Italia og Storbritannia på hver sin side i konflikten, og britiske tropper kunne bryte direkte inn uten at dette var et brudd på folkeretten. Etiopiske partisaner og britiske styrker drev italienerne ut i 1941 under felttoget i Øst-Afrika. Etiopia ble i 1950 tilstått Eritrea som krigsbytte etter krigen i Afrika, noe som noen år senere førte til en langvarig eritreisk selvstendighetskrig i årene 1961-1991.
Lars Gabriel von Haartman
Lars Gabriel von Haartman (født 23. september 1789 i Åbo i Finland, død 16. desember 1859 i Merimasku) var en finsk statstjenestemann og «politiker».
Fra 1840 til 1858 ledet han finanskontoret i Det keiserlige senatet for Finland, og var med det en av de mest innflytelsesrike i Finland. Han var aktiv i å utvikle finsk næringsliv og økonomi. Sammen med Gustaf Mauritz Armfelt var han en av de mest fremtredende finske politikere som ønsket å utvikle Finland som en del av det russiske imperium i stedet for å kjempe for uavhengighet.
Veronika Zvařičová
Veronika Zvařičová (født 8. desember 1988) er en tsjekkisk tidligere skiskytter og langrennsløper.
Under junior-VM i skiskyting i 2009 tok hun gull på stafett med det tsjekkiske laget.
Hun representerte Tsjekkia under Vinter-OL 2010.
Rochester (Kent)
Rochester (Rochester-upon-Medway) er en liten by i Kent i England. Den ligger ved elven Medway, omkring 50 km fra London. I henhold til folketellingen i 2001 var det 59 788 innbyggere i byen, noe som økte noe til 62 982 innbyggere i 2011.
Rochester mistet sin status som city, og fikk dermed den lavere statusen town under en omorganisering av lokaladministrasjonen i 1998. Dette ble ikke oppdaget av myndighetene før i 2002, og man venter på at dronning Elisabeth II igjen skal gi den den høyere rangen. Byen har en lang historie som tilsier at den skal ha dette; i 903 fikk Rochester rett til å prege mynt, et tegn på høy status, og den første borgermesteren ble valgt allerede i 1461. Ettersom den mistet sin status ved et uhell omtales den fortsatt konsekvent som city av innbyggerne.
Byen utgjør sammen med Chatham og Gillingham et sammenhengende urbant område kjent som Medwaybyene, med et felles befolkningstall på omkring 250 000. Områder på den andre siden av Medway har lenge vært administrert fra Rochester. Siden 1998 har dette området vært en enhetlig myndighet.
Det ligger flere historiske bygninger i byen, med Rochester Castle og Rochesterkatedralen som de viktigste. I sentrum er den en rekke bygninger fra tiden mellom 1300- og 1700-tallet.
Charles Dickens, som bodde i nærheten, var svært glad i byen, og dette markeres med en årlig Dickensfestival i juni. På 1980-tallet ble det åpnet et museum viet Dickens. Dette ble stengt i 2004, og dets framtid er uviss.
Historie
Det eldste spor av befolkning i området er fra yngre steinalder. Selve byen ble først grunnlag av romerne i år 43, da de bygde et fort og en bro der. Byen, som fikk navnet Durobrivae, har en strategisk plassering nær stedet hvor Medway renner inn i Themsen, og stedet hvor Watling Street krysser Medway. Flere av gatene i byen følger det romerske veinettet. Fra 190 ble det bygget jordvoller, og fra 225 ble disse erstattet av befestninger i stein, som det fortsatt finnes rester av.
Fra 410, da romerne ga opp provinsen Britannia var byen under kelternes og jydenes kontroll, og etterhvert under angelsaksisk styre. Ifølge legenden ble Kent gitt til Hengest av den britiske lederen Vortigern; dette skal ha skjedd omkring midten 400-tallet.
I 604 sendte erkebiskop Augustin av Canterbury biskop Justus for å grunnlegge Rochesterkatedralen. Rochester ble det andre bispedømmet som ble grunnlagt etter Canterbury.
Kong Alfred den store grunnla i 877 et skipsverft i Rochester. Skipene skulle brukes til å bekjempte danene, som hadde plyndret byen i 842. Dette er muligens starten på skipsbyggingsperioden som varte helt fram til etter den andre verdenskrig, men det er også mulig at det var et brudd i aktiviteten etter normannernes erobring av England i 1066. Virksomheten her var sentral i oppbyggingen av den britiske flåte.
Byggingen av en ny og større katedral startet i 1080, under biskop Gundulf. Han sto også bak byggingen av det normanniske slottet, som begynte i 1087. Katedralen sto ferdig i 1130.
I 1215 ble byen beleiret av kong Johan uten land, og den overga seg 30. november. Den ble igjen angrepet i 1264, av Simon de Montfort.
11. juni 1667 angrep nederlenderne området. Dette var den siste vellykkede invasjon av britisk jord, selv om den ikke fikk noen varig effekt.
HMS Victory ble sjøsatt fra Chatham i 1765, og ble Admiral Nelsons flaggskip i slaget ved Trafalgar.
Under andre verdenskrig ble det bygget sjøfly her. Etter krigen la marinen ned sin virksomhet i Rochester, og mye av den andre skipsindustrien fulgte etter. Dette betydde en vanskelig økonomisk periode, med høy arbeidsløshet.
Kommunikasjon
Watling Street går gjennom Rochester, og sør for byen krysser motorveien M2 og jernbanelinjen til Kanaltunnelen Medway.
The WB
The WB var et amerikansk TV-selskap som startet sendinger 11. januar 1995 som et fellesforetagende mellom Warner Bros. og Tribune Company.
24. januar 2006 meldte CBS Corp. og Warner Brothers at de har planer om å lansere CW Network høsten 2006. (C for CBS og W for Warner.) Denne joint venture skal sende programmer fra både The WB og UPN. The WB og UPN skal opphøre som egne enheter og kanaler i september 2006. The WBs siste sendinger ble kringkastet søndag 17. september 2006.
Sean Biggerstaff
Sean Biggerstaff (født 15. mars 1983 i Glasgow, Skottland) er en skotsk skuespiller som er best kjent for å spille rollen som Oliver Quist som er lagkaptein og keeper for Griffings rumpeldunklag i Harry Potter-filmene. I bøkene og filmene om Harry Potter og De vises stein og Harry Potter og Mysteriekammeret er det ham som trener.
Han debuterte som skuespiller i 1996 da han bare var 13 år gammel. Etter at han var ferdig med å spille i Harry Potter-filmene hadde han rollen som Henry, hertug av Gloucester i mini-TV-serien Charles II: The Power and the Passion fra 2004 og han spilte karakteren Ben Willis i kortfilmen Cashback.
Cotasteromimus
Cotasteromimus er en slekt av snutebiller som lever i barskog.
Utseende
Små (gjerne 3,5-5 millimeter), avlange og litt flate, svarte snutebiller. Snuten er nokså lang, krum og sylindrisk, de knebøyde antennene sitter festet langt ute på snuten. Pronotum har rundede sider og er tett og kraftig punktert. Dekkvingene er nokså jevnbrede med markerte punkstriper og korte, oppstående børster. Beina er kraftige med en skarp tann på undersiden av hvert lår.
Utbredelse
Slekten er utbredt i Japan, Korea og Filippinene.
Frank Nordli
Frank Edgar Nordli (født 15. april 1937, død 5. april 1998) var en norsk journalist og NRK-medarbeider.
Frank Nordli ble ansatt i NRKs utenlandsending i 1959. Tre år senere gikk han over til fjernsynets nyhetstjeneste (Dagsrevyen) før han startet i radioens barne- og ungdomsavdeling i 1964. Han huskes særlig som programleder i Lørdagsbarnetimen i 80-årene. I 90-årene jobbet han i programmene Familietimen og Språkteigen.
Nordli spilte inn flere plater med kristne sanger.
Paulo Obradović
Paulo Obradović (født 9. mars 1986) er en kroatisk vannpolospiller. Han representerte landet sitt under Sommer-OL 2012 i London, der han tok gull med det kroatiske landslaget.
Terrorangrepet i Ramadi 15. april 2008
'''Terrorangrepet i Ramadi 15. april 2008''' skjedde da en selvmordsbombe ble sprengt inne i en restaurant i Ramadi, Irak.
Bakgrunn
Ramadi, 100km vest for Bagdad, var et område der sunnimuslimske opprørssoldater holdt til etter at Saddam Husseins regjering ble fjernet av de amerikanske styrkene i 2003.
Al-Qaida skal i den senere tid ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen, der Ramadi ligger.
Angrepet
Terrorangrepet var rettet mot en populær kebab-restaurant i den vestlige delen av byen, og ble etter meldinger i media utført av en selvmordsbomber. Det var ubekreftede meldinger om at en annen selvmordsbomber ble arrestert før han klarte å detonere bomben sin.
Skader
12-13 ble drept i angrepet og 14 ble såret.
Ansvar
Ingen tok på seg ansvaret for angrepet.
Jamie Gold
Jamie M. Gold (født 25. august 1969) er en TV-produsent og agent. Han er mest kjent for sin seier i WSOP 2006, der han vant 12 millioner dollar. Etter seieren ble han saksøkt av Bruce Crispin Leyser som mente han hadde en avtale med Gold om å dele premiepotten. Leyser og Gold jobbet for samme firma som hadde en avtale med arrangørene av WSOP for å få kjendiser til å spille i turneringen. Til gjengjeld fikk de en plass i WSOP, som Gold fikk mot en avtale at de skulle dele en eventuell premiepott. Etter en viss tid ble det annonsert at søksmålet frafalt og at partene hadde blitt enige. Det er ikke kjent hvor mye av premiepotten Leyser fikk.
Idaho County
Idaho County er et fylke i den amerikanske delstaten Idaho. Det ligger nord i staten og det grenser mot Clearwater County i nord, Lemhi County i sørøst, Valley County i sør, Adams County i sørvest, Nez Perce County i nordvest og mot Lewis County i nordvest. Det har også grense mot delstatene Montana i øst og Oregon i vest.
Idaho Countys totale areal er 22 021 km² hvorav 46 km² er vann. I 2005 hadde fylket 15 697 innbyggere og administrasjonssenteret ligger i byen Grangeville som også er fylkets største by. Fylket ble grunnlagt i 1864 og er det største i delstaten, det har fått sitt navn etter et dampskip som trafikkerte elven Columbia River rundt 1860.
Teodolitt
En teodolitt er en siktekikkert for nøyaktig måling av vinkler i horisontal- og vertikalplan. Teodolitter anvendes i landmåling, geodesi m.m. De fleste modeller har i dag også integrert avstandsmåler, såkalte Electronic Distance Meter (EDM). Disse modellene, såkalte totalstasjoner, har også muligheten til å lagre data for videre behandling i et GIS eller CAD-program.
En spesiell variant, orografen ble utviklet som kikkertsikte for kystartilleriet.
Haumea-familien
Det som kjennertegner disse objektene, er at omløpsbanene har visse likheter med Haumea. Overflatene til disse objektene kjennetegnes ved at de inneholder store mengder vannholdig is og at de ikke inneholder komplekse organiske forbindelser.
Slaget om labyrinten
Slaget om labyrinten er den fjerde av fem bøker i serien om Percy Jackson, som er skrevet av Rick Riordan. Boken kom ut i 2008, men ble oversatt til norsk i 2011.
Sammendrag av boken
Etter at Percy blir angrepet av demon cheerleadere på sin nye skole, drar han tilbake til Halvblodsleiren. Der får han vite om Labyrinten, som er en del av Kong Minos sitt palass på Kreta.
Under en kamp mot gigant skorpioner, finner Annabeth og Percy ved et uhell inngangen til Labyrinten. Percy finner fort ut at Luke har brukt denne inngangen før, og vil prøve å lede hæren sin gjennom Labyrinten og rett inn i selve hjertet av Halvblodsleiren. Annabeth leser spådommen, og hun og Percy møtes deretter i Athenes hytte.
Dagen etter, drar Percy og de andre(Annabeth, Grover og Tyson), for å finne Hephaestus, som de håper vet hvor Daedulus befinner seg. Mens de reiser, blir gruppen splittet. Percy og Annabeth leter etter Hephaestus, og Tyson og Grover leter etter Pan. Etter å ha møtt Hephaestus, drar Annabeth og Percy til fjellet St. Helens. De har en diskusjon, som ender med at Percy ber Annabeth dra. Annabeth kysser Percy, ber han være forsiktig, og forsvinner.
På fjellet finner Percy ”Telkhines”, som også er kjent som sjødemoner. Sjødemonene oppdager Percy, og angriper han. I et forsøk på å rømme, får Percy fjellet til å bryte ut, og dytter han ut av vulkanen. Når Percy våkner etter utbruddet, oppdager han at han er på den mytiske øyen, Ogygia, som er bebodd av Calypso, som senere blir forelsket i ham. Hun viser seg å være datteren til Titanen, Atlas. Etter at Percy er blitt behandlet for skadene sine, drar han tilbake til de dødeliges verden, der han finner Annabeth som sier sine siste ord. Percy får hjelp fra en jente som heter Rachel Elizabeth Dare, som også kan se gjennom den magiske hæren som skal ta Halvblodsleiren via Labyrinten. Mens de kjemper en kamp de ser ut til å tape, siden hele leiren er enten skadet eller drept, kommer Daedalus og Briares ut gjennom Labyrinten og hjelper de å vinne kampen og ødelegge Kampe. Grover redder Halvblodsleiren, ved å skape panikk, noe Pan hadde brukt tidligere, for å skremme vekk fienden. Når Percy kommer hjem igjen, får han et besøk av faren sin, Poseidon. Poseidon forteller Percy om ondskap og problemer i Olympus, nå som Kronos er i Lukes kropp. Han får også en "sand dollar". Senere, kommer Nico og skal til å fortelle Percy hvordan han kan bekjempe Luke.
Henry Cromwell
Henry Cromwell (20. januar 1628 – 23. mars 1674) var den fjerde sønnen av Oliver Cromwell og Elizabeth Bourchier, og var en betydningsfull figur i det parlamentariske styret til det engelske samveldet i Irland.
Liv og virke
Henry ble født ved Huntingdon og fikk høyere utdannelse ved Emmanuel College ved Universitetet i Cambridge. Han tjenestegjorde sammen med sin far i den siste delen av den engelske borgerkrigen hvor han tjenestegjorde i oberst Herrisons kavaleriregiment, og deltok i slaget ved Preston i 1648. Hans aktive liv ble imidlertid i stor grad tilbrakt på Irland, hvor han som nyforfremmet oberst for kavaleriet tok med en del tropper for å støtte sin fars erobring av Irland tidlig i 1650. Han ble siden en av de irske representantene i Barebones parlament i 1653. Samme år giftet han seg med Elizabeth Russell (1637-1687), datter av sir Francis Russell, 2. baronett av Chippenham, og hun fødte ham fem sønner og to døtre.
Henry var den syvende kansler av Trinity College i Dublin mellom 1653 og 1660.
I 1654 var Henry Cromwell tilbake på Irland, og etter å ha gjort bestemte anbefalinger for sin far, som nå var blitt lord protector av det engelske samveldet, med hensyn til styringen av Irland, ble han generalmajor for de militære styrkene på Irland og et medlem av det irske statsrådet. Han begynte med sine plikter i juli 1655. Han var dypt kritisk av Edmund Ludlow og anbefalte at han ble avskjediget. Henry hadde kritisert Charles Fleetwood for at han oppmuntret baptister og andre religiøse sekter. I navnet var han underlagt Charles Fleetwood, lord deputy av Irland og øverste myndighet, men da Fleetwood måte reise til England i september 1655 ble Henry Cromwell i alle praktiske henseender øverste hersker av Irland. Han modererte den tidligere politikken med tvangsdeportering av katolsk irlendere, og i motsetningen til sin forgjenger ga han oppmerksomhet til interessene til de engelske bosetterne. Hans fremste mål var å sikre samveldets autoritet og slå ned på manglende lojalitet. Han motsatte seg baptisme blant soldatene og i den sivile administrasjonen grunnet deres nære tilknytning til republikanerne. Ved slutten av 1656 han fått baptistiske offiserer til å si fra seg sine posisjoner eller forlate Irland. Han forhindret også spredningen av kvekere på Irland. På den annen side oppmuntret han moderate presbyterianske og uavhengige prester til å komme til Irland, og etter å ha undertrykket radikale protestanter gikk han for å forsone de fremste protestantiske grupperingene. Politikken med å ta landområdet og forvise (katolske) innfødte irlendere ble i stor grad gjennomført før hans tid, og i motsetningen til Fleetwood var hans egen behandling av de innfødte katolikkene tenderte til å være moderat. Hans utvilsomme popularitet på Irland er bevitnet av Edward Hyde, 1. jarl av Clarendon.
I november 1657 ble Henry selv utnevnt til lord deputy, men før denne tid hadde han nektet å ta imot en gave bestående av en eiendom verd 1500 pund i året. Hans begrunnelse var fattigdommen i landet. Det samme året hadde han rådet sin far om ikke å akseptere tittelen som konge, skjønt i 1654 hadde han støttet en bevegelse for det samme. Etter oppløsningen av Cromwells andre parlament i februar 1658 viste han sin uro for at faren, som lord protector, måtte handle på moderat og lovlig vis. Ved farens død i 1658 hilste han med glede at hans bror Richard Cromwell etterfulgte i posisjonen som lord protector, men var skuffet over ikke å bli invitert over som rådgiver. Selv ble han utpekt som generalguvernør av Irland, og var ute av stand til å forhindre at protektoratet gikk i oppløsning.